open-index/open-wikipedia-markdown huggingface dataset:
Djego Kavaljēri

**Djego Kavaljēri** (*Diego Cavalieri*; dzimis  Sanpaulu, Brazīlijā) ir itāļu izcelsmes bijušais brazīliešu futbolists, vārtsargs. Viņam ir gan Brazīlijas, gan Itālijas pilsonība.

## Klubu karjera
### "Palmeiras"
Kavaljēri karjeru uzsāka dzimtās pilsētas klubā Sanpaulu "Palmeiras". Pieaugušo komandas sastāvā viņš debitēja , nostāvot *sausā* pret *[[Rio Claro]]*, tādējādi palīdzot savai vienībai uzvarēt ar 4:0. Brazīlijas čempionātā viņš piedalījās 33 mačos, ielaižot 47 vārtus.

### "Liverpool"
 Kavaljēri parakstīja četru gadu līgumu ar *Liverpool FC*. Darījuma summa netiek atklāta, taču baumo, ka tā ir ap trim miljoniem sterliņu mārciņu. Debiju pirmās komandas sastāvā viņš piedzīvoja pirmssezonas pārbaudes spēle ar *[[Tranmere Rovers FC]]* jau nākamajā dienā pēc paziņojuma izplatīšanas.

Kavaljēri kļuva par trešo brazīliešu spēlētāju klubā, pievienojoties Fabiu Aureliu un Lukašam. Vienībā brazīliešu vārtsargam tika piešķirts 1. numurs, ko iepriekš lietoja Jirži Dudeks.

Debiju oficiālos mačos Kavaljēri piedzīvoja  Anglijas Līgas kausa trešās kārtas spēlē pret *[[Crewe Alexandria FC]]*. UEFA Čempionu līgā vārtsargs debitēja tā paša gada 9. decembrī mačā pret Eindhovenas PSV. Brazīlietis gan vēl nav spēlējis Premjerlīgā.

## Sasniegumi
**Fluminense**

* Brazīlijas A sērija: 2012

**Brazīlija**

* FIFA Konfederāciju kauss: 2013

## Atsauces

## Ārējās saites

* ''Liverpool FC'' profils
* "Guardian" statistika 
* LFCHistory.net profils
* ESPN profils
Isiķhosa

**Isiķhosa** (*isiXhosa*; ), arī **khosu valoda**, **ķhosu valoda**, ir viena no Dienvidāfrikas vienpadsmit oficiālajām valodām. Šajā valodā runā ap 7,9 miljoni ķhosu (ap 18% valsts iedzīvotāju). Tāpat, kā citas bantu valodas, isiķhosa ir tonāla valoda. Viena no valodas atšķirīgākajām iezīmēm ir klikšķu līdzskaņi. Ķhosi raksta latīņu alfabētā.

Isiķhosa ir nguni valodu dienvidu atzars. Vistuvākās valodas ir sisvati, isindebele un isizulu. Nguni valodas savukārt ir daļa no daudz lielākās bantu valodu saimes.

Isiķhosa ir ģeogrāfiski visplašāk izplatītā valoda Dienvidāfrikā, lai arī visvairāk runātāju ir isizulu valodai. Isiķhosa ir otrā visvairāk izplatītā mājās runātā valoda. Lielākā daļa runātāju (2003) dzīvo Austrumkāpā (5,3 milj.). Citās provincēs: Rietumkāpā (~2 milj.), Hautenā (0,67), Frīsteitā (0,25), Kvazulu-Natālā (0,22), Ziemeļrietumos (0,05), Mpumalana (0,05), Limpopo (0,01). Ap 18 000 isiķhosas runātāju dzīvo Lesoto Kuthinas distriktā.

## Atsauces
Vilhelms Filhners

**Vilhelms Filhners** (; dzimis  Minhenē, miris  Cīrihē) - vācu dabaszinātnieks, ceļotājs, pētnieks, rakstnieks. Devis lielu ieguldījumu Vidusāzijas, Arktikas un Antarktikas izpētē.

Filhners 21 gada vecumā piedalījās savā pirmajā ekspedīcijā uz Krieviju. Divus gadus vēlāk viņš devās savā pirmajā pastāvīgā ekspedīcijā uz Pamiru. No 1903. līdz 1905. gadam Filhners vadīja ekspedīciju uz Tibetu.

Pēc atgriešanās no Tibetas viņš tika uzaicināts organizēt un vadīt ekspedīciju Antarktīdas kartēšanai. Pēc sagatavošanās ekspedīcijas Špicbergenā Filhnera komanda ar kuģi *Deutschland* 1911. gada 4. maijā devās uz Antarktiku. Ekspedīcija pētīja Vedela jūras piekrasti un atklāja Luitpolda krastu, kā arī plašu šelfa ledāju, ko Filhners nosauca tā laika Vācijas imperatora Vilhelma II vārdā, bet ko vēlāk pārdēvēja par Filhnera šelfa ledāju. Ekspedīcija pārziemoja uz kuģa pakledū pēc neveiksmīga mēģinājuma izveidot bāzes nometni uz šelfa ledāja. Pēc kuģa atbrīvošanās no pakledus 1912. gada septembrī ekspedīcija turpināja Vedela jūras izpēti un pārliecinājās par Morela 1823. gadā it kā atklātās Jaunās Dienvidu Grenlandes neesamību.

Vēlākajos gados Filhners vairākkārt apceļoja Nepālu un Tibetu. 2. pasaules kara laikā Filhners tika internēts Indijā. Miris Cīrihē 79. gadu vecumā.

Vilhelma Filhnera vārdā nosaukti:
* Filhnera šelfa ledājs
* Filhnera kalni
* Filhnera rags
* Filhnera klintis
* Filhnera dzelme
* Filhnere (polārstacija)

## Atsauces

## Ārējās saites
* Filhnera biogrāfija
Roberts Perišs

**Roberts Lī Perišs** (; dzimis  Šrīvportā, Luiziānas štatā, ASV) ir bijušais amerikāņu basketbolists, spēlēja centra pozīcijā. Savas profesionāļa karjeras laikā spēlējis dažādos NBA klubos: Goldensteitas "Warriors", Bostonas "Celtics", Šarlotas "Hornets" un savu karjeru viņš pabeidza Čikāgas "Bulls" kluba rindās. Kopumā ir izcīnījis 4 NBA čempionu gredzenus. 1996. gadā tika nosaukts par vienu no 50 izcilākajiem NBA spēlētājiem visā līgas vēsturē. Tāpat R. Perišs ir NBA visvairāk spēļu aizvadījušais spēlētājs visā līgas vēsturē, kopumā 21 sezonu laikā viņš aizvadīja 1611 spēles.

2003. gadā uzņemts Basketbola slavas zālē.

## Ārējās saites
* NBA.com profils 
* Basketball-Reference profils
Kavaljēri

**Kavaljēri** () ir itāļu cilmes uzvārds. Cilvēki ar šo uzvārdu:
* Bonaventūra Kavaljēri (*Bonaventura Cavalier*; 1598—1647) — itāļu matemātiķis;
* Djego Kavaljēri (*Diego Cavalieri*; 1982) — itāļu izcelsmes brazīliešu futbolists.
Ausekļa iela (Rīga)

**Ausekļa iela** ir Rīgas iela Ziemeļu rajonā, Centra apkaimē. Ausekļa iela sākas krustojumā ar Elizabetes ielu un beidzas krustojumā ar Hanzas ielu. Ielas kopējais garums ir 367 metri. Ausekļa iela ir vienvirziena iela, pa to var braukt virzienā no Hanzas ielas uz Elizabetes ielu.

## Vēsture

Ausekļa iela veidojusies tā sauktajā Forburgas (Priekšpils) teritorijā, kas atradās lejpus Citadeles nocietinājumiem. Pēc Ķeizardārza izveides iela kopš 19. gadsimta pirmās puses tika saukta par **Ķeizara dārza ielu** (). 1861. gadā to pārdēvēja par **2. Ķeizara dārza ielu** (par 1. Ķeizara dārza ielu tolaik sauca Elizabetes ielas sākumu līdz Ganību dambja krustojumam), 1885. gadā atkal par Ķeizara dārza ielu. 1923. gadā ielu par godu latviešu dzejniekam Auseklim nosauca par Ausekļa ielu. 1930.-1940. gadā Ausekļa ielā 22 atradās ASV vēstniecība.

Elizabetes un Ausekļa ielas stūris Rīgā.jpg|Ķeizardārza (*Kaisergartenstrasse*) un Elizabetes ielas stūris


## Ielas raksturojums
Ausekļa iela ir 365 metrus gara asfaltēta iela Rīgas centrā. Tā sākas krustojumā ar Elizabetes ielu un iet ziemeļu virzienā. Ausekļa ielai ir savienojumi ar Sakaru un Vidus ielām, savukārt, Vašingtona laukuma tuvumā — ar Valkas un Hanzas ielām. Ausekļa iela beidzas krustojumā ar Hanzas ielu.

## Ielu savienojumi
Ausekļa iela ir savienota ar šādām ielām:
* Elizabetes iela
* Sakaru iela ("T" veida krustojums)
* Vidus iela ("T" veida krustojums)
* Valkas iela ("T" veida krustojums)
* Hanzas iela

## Skatīt arī
* Ziemeļu rajons
* Centrs
* Ausekļa iela citās Latvijas pilsētās

## Atsauces
Flensburga

**Flensburga** (, , lejas sakšu: *Flensborg*, ziemeļfrīzu: *Flansborj*, dienvidjitlandiešu: *Flensborre*) ir neatkarīga pilsēta Vācijas federālās zemes Šlēsvigas-Holšteinas ziemeļu daļā pie Baltijas jūras. Flensburga ir Dienvidu Šlēsvigas reģiona centrs un pēc Ķīles un Lībekas tā ir trešā lielākā pilsēta Šlēsvigā-Holšteinā.

1945. gada maijā Flensburga bija Nacistiskās Vācijas valdības (Flensburgas valdība) pēdējā rezidence, kuru vadīja  Karls Dēnics, kurš bija amatā kopš 1. maija (Hitlera nāve) līdz 23. maijam, kad šī valdība krita.

Tuvākās lielās pilsētas ir Ķīle (86&nbsp;km uz dienvidiem) un Odense Dānijā (92&nbsp;km uz ziemeļaustrumiem). 
Flensburgas pilsētas centrs atrodas 7&nbsp;km no Dānijas robežas.


File:Flensburg Nordertor.jpg|Nordertor
File:Das Rote Schloss am Meer (Flensburg-Mürwik Juli 2014), Bild 07.JPG|Marineschule Mürwik
File:Flensburg Wasserturm Mürwik.jpg|Mürwiker Wasserturm
File:Der Dampfer Alexandra fährt im Flensburger Hafen.JPG|Alexandra
File:Kraftfahrt-Bundesamt (Fenster mit Rollos bilden an dem Tag Abkürzung KBA), Flensburg-Mürwik Mai 2014, Bild 06.JPG|KBA


## Atsauces

## Ārējās saites
Ferreira

**Ferreira** (no  un *ferrus*) ir portugāļu un galisiešu toponīmisks un aroda uzvārds, kas tulkojumā nozīmē 'dzelzs raktuves' (vairāku vietu nosaukums Portugālē), kā arī sieviešu dzimtes variants vārdam kalējs (*ferreiro*), kas saistīts ar metālizstrādājumiem.

Retāk sastopami varianti *Ferreiro*, *Ferreiró*, *Ferreiros*, *Ferro* vai *Ferraria*. Līdzīgi kā latviešu Kalējs, angļu Smits (*Smith*) vai vācu Šmits (*Schmidt*), franču Favrs (*Favre*), ukraiņu Kovalenko (*Коваленко*), krievu Kuzņecovs (*Кузнецов*), itāļu Ferrāri (*Ferrari*), poļu Kovaļskis (*Kowalski*), šis portugāļu uzvārds ir viens no visizplatītākajiem valstī.

Ferreira ir arī sefardu ebreju uzvārds, kas cēlies no ebreju apmešanās Ibērijas pussalā, ko izraisīja romiešu trimda 70. gadā p.m.ē., un iespējamā apmešanās mūsdienu Portugālē un Galisijā. Spānijas inkvizīcijas un iespējamās inkvizīcijas laikā Portugālē daudzas jauno kristiešu ģimenes izmantoja šo uzvārdu, lai slēptu savu ebreju identitāti.

Cilvēki ar šādu uzvārdu:

* Paulu Ferreira (*Paulo Ferreira*; dzimis 1979. gadā) — bijušais Portugāles futbolists;
* Eusebiu (*Eusébio Ferreira*; 1942—2014) — Portugāles futbolists;
* Rivaldu (*Rivaldo Ferreira*; dzimis 1972. gadā) — bijušais brazīliešu futbolists;
* Vitiņa (*Vítor Ferreira*; dzimis 2000. gadā) — Portugāles futbolists.

## Atsauces
Eņģelis

[thumb|300px|Eņģelis ([Rafaēls|Rafaēla gleznas "Kristus augšāmcelšanās" fragments, 1499. — 1502. gadi)]]
thumb|300px|Hugo Simberga glezna "Ievainotais eņģelis", 1903. gads
**Eņģelis** (, *angelos* — vēstnesis, sūtnis) ir dvēseliska saprātīga bezdzimuma būtne Ābrama reliģijās, kas pilda un vēsta augstāko spēku jeb Dieva gribu un kam piemīt pārcilvēciskas spējas.

Bieži tiek attēloti cilvēku izskatā ar sniegbaltiem spārniem aiz muguras.

## Vārda etimoloģija
Grieķiskais vārds  **angelos** ir tiešais tulkojums no  *mal'ah*, kam ir tāda pati nozīme, kas savukārt izveidojies no arhaiskās saknes , "sūtīt"; no ivrita aizgūts arī vārds arābu valodas  *malak*.

## Svētajos rakstos

### Vecajā Derībā
Pastāv viedoklis, kas balstīts uz Pirmās Mozus grāmatas 6:2-4, pēc kura grēcīgie eņģeļi kādreiz kopojās ar ļaudīm, radot milžus. Eņģeļi pārvērtās par cilvēkiem un nolaidās uz zemes:

Par "Dieva dēliem" Bībelē sauc ne tikai eņģeļus, bet arī ticīgos ļaudis, līdz ar to, vadoties pēc ebreju un kristiešu tradīcijām, šī panta jēga ir tāda, ka ticīgie ļaudis sāka laulāties ar neticīgajiem, ietekmējās no viņiem, un paši morāli pagrima. No baznīcas dievvārdu viedokļa, Dieva dēli ir Seta pēcteči, bet cilvēku meitas ir Kaina pēcteči.

### Jaunajā Derībā

Lielākoties, Bībelē rakstot par kritušiem un dažādiem grēkojušiem (kas nav pildījuši Dieva gribu) eņģeļiem, izmanto mazo sākumburtu, bet pieminot svētos Eņģeļus, izmanto lielo sākumburtu.
thumb|Eņģelis ar ziedu. 14. gadsimts

### Korānā
Eņģeļu pasaule ir paralēla cilvēku pasaulei, ticēšana eņģeļiem ir neatņemama Islāma ticības daļa.
Eņģeļi pilnībā pakļaujas Allāha gribai, jo atšķirībā no cilvēkiem tiem nav savu vēlmju.

## Analogi citās ticībās
* Budistiem — bodisatva.
* Zoroastrismā — Ameša Spenta, jazats.
Henry

***Henry*** var būt:
* Henrijs — elektriskās induktivitātes mērvienība
* Džozefs Henrijs (*Joseph Henry*, 1797—1878) — ASV fiziķis
* Princis Harijs *(Prince Henry of Wales)* — Apvienotās Karalistes trešais troņmantinieks
* Tjerī Anrī *(Thierry Henry)* — franču futbolists
* O. Henrijs (*O. Henry*) — ASV rakstnieks (1862—1910)
* Henrijs II Plantagenets (*Henry II Plantagenet, the Curtmantle*, 1133-1189) — Anglijas karalis
* Henrijs III, Jaunais karalis, (*Henry the Young King*, 1155-1183) — Anglijas karalis
* Henrijs III Plantagenets (*Henry II Plantagenet*, 1207-1272) — Anglijas karalis
* Henrijs IV Lankasters (*Henry IV, of Bolingbroke*, 1367-1413) — Anglijas karalis
* Henrijs V Lankasters (*Henry V of Lancaster*, 1387-1422) — Anglijas karalis
* Henrijs VI Lankasters (*Henry VI of Lancaster*, 1421-1471) — Anglijas karalis
* Henrijs VII Tjudors (*Henry VII Tudor*, 1457-1509) — Anglijas karalis
* Henrijs VIII Tjudors (*Henry VIII Tudor*, 1491-1547) — Anglijas karalis
* Henrija ledus sala *(Henry Ice Rise)* — ledus pacēlums Antarktīdā

## Skatīt arī
* Henrijs (nozīmju atdalīšana)
Rietumkrasts

thumbnail|200px|Rietumkrasts
**Rietumkrasts** (, *aḍ-Ḍiffā l-Ġarbīya*, ) jeb **Jordānas Rietumkrasts** ir teritorija Tuvajos Austrumos, kas atrodas uz rietumiem no Jordānas upes — no kurienes arī cēlies tās nosaukums. Tā robežojas ar Izraēlu rietumos, Jordāniju austrumos un Gazas joslu dienvidrietumos.

Pēc Apvienoto Nāciju Organizācijas (ANO) 1947. gada lēmuma par Palestīnas sadalīšanu, Rietumkrastam bija jāiekļaujas nākotnes arābu valstī. Taču 1948. gadā, Izraēlas neatkarības kara laikā, šo teritoriju ieņēma un vēlāk 1950. gadā anektēja Jordānija, lai gan šī aneksija netika starptautiski plaši atzīta. Laikā no 1948. līdz 1967. gadam Rietumkrasts atradās Jordānijas kontrolē, un daudzi palestīnieši kļuva par Jordānijas pilsoņiem.

1967. gadā, Sešu dienu kara laikā, Izraēla ieņēma Rietumkrastu kopā ar citām teritorijām, un kopš tā laika šī teritorija atrodas Izraēlas okupācijā. Neskatoties uz starptautiskās sabiedrības iebildumiem, Izraēla Rietumkrastā ir izveidojusi vairākus ebreju apmetņu rajonus, kuri tiek uzskatīti par nelegāliem atbilstoši starptautiskajām tiesībām, lai gan Izraēla to neatzīst.

Mūsdienās Rietumkrasta teritorija ir daļēji pārvaldīta caur Palestīniešu pašpārvaldi, kas tika izveidota pēc Oslo līgumiem 1990. gadu vidū. Teritorija ir sadalīta trīs zonās — A, B un C — ar dažādiem pārvaldes un drošības atbildības sadalījumiem starp Izraēlu un Palestīniešu pašpārvaldi. Lielākā daļa pilsētu, piemēram, Rāmalla, Nablusa un Hebrona, atrodas Palestīniešu pašpārvaldē, taču Izraēla saglabā kontroli pār robežām, gaisa telpu un vairākiem galvenajiem ceļiem.

Rietumkrasts ir arī reģions ar lielu reliģisko, vēsturisko un kultūras nozīmi — tajā atrodas vairāki nozīmīgi vietējās un pasaules vēstures objekti, tai skaitā Bētleme un Jerihona. Politiskā un sociālā situācija joprojām ir saspringta, un Rietumkrasta teritoriālā piederība ir viens no galvenajiem jautājumiem Izraēlas—Palestīnas konfliktā.

## Ārējās saites
Fara līcis

**Fara līcis** () ir līcis Deivisa jūras piekrastē Karalienes Mērijas krastā. Līcis ir tā platākajā vietā ap 30 km plats un iestiepjas sauszemē par 12 km. Izvietojies auz austrumiem no Helena glečera. Līci 1912. gada novembrī atklāja Daglasa Mosona ekspedīcija un nosauca jaunzēlandiešu zinātnieka Fara (*C.C. Farr*) vārdā.

## Atsauces
Mazā degunradžvabole

thumb|upright=1.25|Mātīte
**Mazā degunradžvabole** (; arī **mazā briežvabole** un **vienraga briežvabole**) ir briežvaboļu dzimtas vabole, kas sastopama arī Latvijā.

## Apraksts
Salīdzinoši neliela vabole, kuras garums ir no 9 līdz 16 mm. Tā ir melna, retāk brūngani melna, ar mirdzumu. Ķermenis pagarināts un stipri izliekts. Dzimumu dimorfisms izpaužas ar galvas "ragu" uzbūvi: tēviņam rags ir liels, bet mātītei neliels, novietots uz pieres vīles.

## Ekoloģija
Šo vaboli var sastapt jauktos, platlapju un palieņu mežos. Dzīvo grupās sapuvušā vītolu (*Salix*), bērzu (*Betula*) vai liepu (*Tilia*) koksnē. Ziemu pavada imago vai kāpuru stadijā. Dzīves cikls ilgst divus gadus.

## Atsauces
Zdravko Kuzmanovičs

**Zdravko Kuzmanovičs** (; dzimis ) ir Šveicē dzimis bijušais serbu futbola pussargs. Ir spēlējis Serbijas izlasē.

## Sasniegumi
**Basel**

* Šveices kauss: 2018–19

## Ārējās saites

* Profils Šveices futbola līgas 2006.-07. sezonas lapā 
* Profils Šveices Futbola asociācijas vietnē 
* Profils Serbijas izlases vietnē   
* Fiorentina profils
Blāvā briežvabole

**Blāvā briežvabole** (*Dorcus parallelipipedus*) ir vaboļu suga no briežvaboļu dzimtas. Sastopama arī Latvijā, oficiāli aizsargājama suga Latvijas teritorijā.

## Apraksts
Garums: tēviņš no 22 līdz 32 mm garš, bet mātīte no 16 līdz 23 mm.

## Ekoloģija
Suga sastopama Eiropas jaukto koku un platlapju mežos. Kāpuri barojas ar sapuvušu gobas (*Ulmus*), ozola (*Quercus*), kļavas (*Acer*), papeles (*Populus*), liepas (*Tilia*) un bērza (*Betula*) koksni.

## Atsauces un piezīmes
Drigalska sala

**Drigalska sala** () ir ledus sala Deivisa jūrā Austrumantarktīdas piekrastē. Atrodas 85 km uz ziemeļiem no Karalienes Mērijas krasta. Sala sastāv no ledus, kas balstās uz 68-200 m dziļumā esoša sēkļa. Sala veidojusies no kontinentālā vai šelfa ledāja atdalītam aisbergam uzsēžoties uz sēkļa un pēc tam sniega nokrišņu ietekmē "apaugot" ar ledus masu.

Salu 1902. gadā pirmās vācu antarktiskās ekspedīcijas laikā no gaisa balona atklāja Ērihs fon Drigalskis. 1912. gada novembrī Daglasa Mosona ekspedīcija apstiprināja salas eksistenci un 1914. gadā veica tās apsekošanu, kā arī nosauca salu Drigalska vārdā.

1960. gadā salā darbojās PSRS īslaicīgā polārstacija Mira.

## Atsauces

## Ārējās saites
* Günter Skeib: ''Einige Bemerkungen über Orographie und Witterung der Drygalski-Insel''
* Douglas Mawson: ''The Home of the Blizzard''
* Drigalskas salas fotoattēli
Drygalski

***Drygalski*** var attiekties uz:
* Ērihs fon Drigalskis *(Erich von <u>Drygalski</u>)*
* Drigalska sala *(<u>Drygalski</u>-Insel)*
* Drigalska ledus mēle *(<u>Drygalski</u> Ice Tongue)*
Texas hold 'em

thumb|Texas hold 'em
***Texas hold 'em*** ir viens no populārākajiem pokera veidiem.

## Spēles norise
Uzsākot spēli, katram spēlētājam tiek izdalītas 2 kārtis. Spēlētāji pa kreisi no dalītāja (*dealer*) liek obligātās likmes (*blinds*) un tad seko pirmā solīšanas kārta. Pirmajam vārds ir spēlētājam pa kreisi no *big bling*. Lai turpinātu spēli, spēlētājiem ir jāvienojas par likmi, kas ir vienāda vismaz ar minimālo spēles/līmeņa likmi - *big blind*. Spēlētāji, kas nevēlas piedalīties izspēlē, var nomest kārtis. Kad pirmā solīšanas kārta ir beigusies un, ja spēlē piedalās vismaz 2 spēlētāji, galdā tiek izliktas 3 kārtis (*flop*). Tad seko otrā solīšanas kārta, kuru uzsāk pirmais spēlētājs pa kreisi no dalītāja, kurš vēl piedalās spēlē. Ja pēc solīšanas kārtas beigām spēlē piedalās vismaz 2 spēlētāji, tad galdā tiek izlikta ceturtā kārts (*turn*), un sākās trešā solīšanas kārta. Ja pēc solīšanas kārtas beigām spēlē piedalās vismaz 2 spēlētāji, tad galdā tiek izlikta piektā un pēdējā kārts (*river*), un sākās ceturtā solīšanas kārta. Ja solīšanas kārtas beigās spēlē piedalās vismaz 2 spēlētāji, tad uzvarētāju noskaidro, salīdzinot roku stiprumu. Pirmais savas kārtis parāda spēlētājs, kurš pirmais veica likmi, kurai cits/-i spēlētāji piekrita. Spēlētājs ar stiprāko kombināciju tiek atzīts par uzvarētāju un savāc bankā esošos žetonus.

## Texas Hold'em No Limit
*No limit* nozīmē, ka spēlētāju likmju apmērs nav ierobežots un katrā no solīšanas kārtām spēlētājs drīkst solīt visus žetonus, kas ir tā rīcībā. *Texas Hold'em* noteikumi paredz, ka katram spēlētājam tiek izdalītas 2 kārtis (*hold cards*) ar seju uz leju, un spēles gaitā galdā tiek izliktas vēl 5 kārtis (kopējās kārtis — ) — vispirms uz galda tiek izliktas 3 kārtis jeb flops, tad ceturtā kārts (*turn*) un piektā kārts (*river*). Spēlētājiem ir mērķis izveidot spēcīgāko iespējamo kombināciju no jebkurām piecām kārtīm, kas tam ir pieejamas - izdalītās 2 kārtis un 5 kārtis galdā.

Par uzvarētāju tiek paziņots spēlētājs, kuram rokās ir spēcīgākā kombinācija, vai arī tas, kurš uzliekot likmi, licis pārējiem spēlētājiem nomest savas kārtis. Otrā uzvaras metode ļauj spēli uzvarēt arī ar vājāku kāršu kombināciju. To mēdz dēvēt par blefu.

## Skatīt arī
* Pokers
* Pasaules pokera sērijas

## Atsauces
Moses Malone

***Moses Malone*** var būt:

* Mozess Malons – amerikāņu basketbolists;
* Mozess Malons (dziedātājs) – dāņu dziedātājs.
Lidoņu iela (Rīga)

**Lidoņu iela** ir iela Rīgā, Kurzemes rajonā, Iļģuciemā. Tā sākas krustojumā ar Daugavgrīvas ielu un beidzas krustojumā ar Garo ielu, pēc kura tā pilsētas centra virzienā turpinās kā Dzirciema iela. Posmā no Daugavgrīvas ielas līdz Baltās un Spilves ielu krustojumam Lidoņu iela sastāv no divām braukšanas joslām, pārējā posmā — no četrām. Visā garumā iela klāta ar asfaltbetona segumu, tās kopējais garums ir 1300 metri.

## Vēsture
Lidoņu iela pirmoreiz Rīgas ielu sarakstos minēta 1935. gadā ar savu tagadējo nosaukumu, kuru tā saglabājusi līdz pat mūsdienām. Nosaukuma izcelsme saistīta ar līdzās esošo Spilves lidostu.

## Ielas raksturojums
Lidoņu iela ir aptuveni 1,3 km gara iela Iļģuciema apkaimes ziemeļaustrumos. Tā sākas krustojumā ar Daugavgrīvas ielu un iet ziemeļrietumu virzienā. Ielas pāra numuru pusē atrodas Rīgas—Iļģuciema dzelzceļa atzars, bet nepāra numuru pusē — dzīvojamā apbūve. Pēc 300 metriem, Iļģuciema Kravas stacijas tuvumā, iela pagriežas austrumu virzienā. Turpmākajā posmā pāra numuru pusē ir vērojamas industriālās apbūves iezīmes, savukārt nepāra numuru pusē saglabājas daudzstāvu dzīvojamo ēku apbūve un seko krustojums ar Stūres ielu. Pie 9. un 25. maršruta trolejbusu galapunkta iela nepāra numuru pusē krustojas ar Balto ielu, bet pāra numuru pusē — ar Spilves ielu. Aiz šī krustojuma Lidoņu iela pakāpeniski griežas dienvidrietumu virzienā. Dzīvojamā apbūve atlikušajā ielas daļā izvietota abās pusēs. Pirms Iļģuciema kultūras centra iela nepāra numuru pusē ir savienota ar Cementa ielu. Lidoņu iela beidzas aiz kultūras centra pāra numuru pusē esošajā krustojumā ar Garo ielu, pēc kura tā pilsētas centra virzienā turpinās kā Dzirciema iela.

## Ielu savienojumi
Lidoņu iela ir savienota ar šādām ielām:
* Daugavgrīvas iela (T veida krustojums)
* Stūres iela (T veida krustojums)
* Baltā iela
* Spilves iela
* Cementa iela (T veida krustojums)
* Garā iela (T veida krustojums)
* Dzirciema iela (ielas turpinājums pilsētas centra virzienā)

## Infrastruktūra

### Esošie objekti
* Lidoņu ielā 6 atrodas pašvaldības SIA "Rīgas satiksme" 9. un 25. trolejbusu maršruta galapunkts "Iļģuciems".
* Lidoņu ielā 8 atrodas Rīgas 139. pirmsskolas izglītības iestāde.
* Lidoņu ielā 27 k-1 atrodas tirdzniecības ķēdes *[[Mego]]* pārstāvētais veikals "IKI", kā arī daudzu citu uzņēmumu filiāles.
* Lidoņu ielā 27 k-2 atrodas Iļģuciema kultūras centrs.
* Lidoņu ielā 30 atrodas mazumtirdzniecības tīkla *[[Maxima Grupė|Maxima]]* veikals "Maxima X".

### Bijušie objekti
* Lidoņu ielā 27 atradās kinoteātris "Ilga".

### Sabiedriskais transports
Sabiedriskā transporta satiksme tiek nodrošināta visā ielas garumā, pasažieru pārvadājumus veic divi autobusu, divi trolejbusu un viens mikroautobusu maršruts.

Lielākā daļa no tiem — 9. un 25. maršruta trolejbusi, kā arī 244. maršruta mikroautobusi — kursē ielas posmā no krustojuma ar Dzirciema un Garo ielu līdz krustojumam ar Balto un Spilves ielu, pie kura izvietots arī abu trolejbusu līniju galapunkts. Turpretī abi autobusu maršruti — 30. un 54. — pasažierus pārvadā arī atlikušajā ielas daļā.

## Skatīt arī
* Iļģuciems

## Atsauces
Lidoņu iela

**Lidoņu iela** var būt:
* Lidoņu iela — iela Rīgā;
* Lidoņu iela — iela Kuldīgā.

## Skatīt arī
* Lidotāju iela
Maikls Džonsons

**Maikls Džonsons** (; dzimis  Dalasā, Teksasas štatā, ASV) ir bijušais amerikāņu vieglatlēts, startējis sprintā. Trīs reizes piedalījies olimpiskajās spēlēs (1992, 1996, 2000), izcīnījis četras olimpiskās zelta medaļas. M. Džonsons ir vienīgais vieglatlēts, kas spējis vienās Olimpiskajās spēlēs (1996. gadā Atlantā) izcīnīt uzvaru gan 200 m, gan 400 m distancēs. Pasaules čempionātos viņš ir izcīnījis 8 zelta medaļas. Ir uzstādījis vairākus pasaules rekordus, tai skaitā viņa personiskais rekords 200 metru distancē pasaules rekorda godā noturējās 12 gadus (1996—2008), bet 400 m distancē — 17 gadus (1999—2016).

## Ārējās saites
Tims Montgomerijs

**Timotijs Montgomerijs** (; dzimis  Gefnejā, Dienvidkarolīnas štatā, ASV) ir bijušais amerikāņu vieglatlēts, kas startēja sprintā. Startējis divās Olimpiādēs (1996, 2000), 2000. gadā Sidnejā izcīnījis zeltu 4x100 m stafetē, 1996. gadā Atlantā šajā distancē kļuva par Olimpisko vicečempionu. 2004. gadā tika pieķerts dopinga lietošanā.

## Ārējās saites
Paks Čisons

**Paks Čisons** (; dzimis  Seulā, Dienvidkorejā) ir bijušais korejiešu futbolists, Anglijas Premjerlīgas kluba Mančestras "United" vēstnesis.

## Sasniegumi
**PSV Eindhoven**

* Eredivisie: 2002–03, 2004–05
* KNVB beker: 2004–05
* Johan Cruijff Schaal: 2003

**Manchester United**

* Anglijas Premjerlīga: 2006–07, 2007–08, 2008–09, 2010–11
* Anglijas Līgas kauss: 2005–06, 2008–09, 2009–10
* FA Community Shield: 2007, 2008, 2010, 2011
* UEFA Čempionu līga: 2007–08
* FIFA Klubu Pasaules kauss: 2008

## Atsauces

## Ārējās saites
Moriss Grīns

**Moriss Grīns** (; dzimis  Kanzassitijā, Kanzasas štatā, ASV) ir bijušais amerikāņu vieglatlēts, kas startēja sprintā. Startējis divās Olimpiādēs (2000, 2004). Savas karjeras laikā izcīnījis 4 Olimpisko spēļu medaļas, tai skaitā 2 zelta, 5 zelta medaļas Pasaules čempionātos. Viņam piederēja Pasaules rekords 100 metru distacē. Pēc karjeras beigām kļuva par IAAF vēstnesi un ir piedalījies dažādos TV šovos.

## Ārējās saites
Grīns

**Grīns** (, ) ir izplatīts ģermāņu cilmes uzvārds (sieviešu dzimtē Grīna). Cilvēki ar šo uzvārdu:

* Alberts Grīns (*Albert Grühn*; 1859—1906) — vācbaltiešu luterāņu mācītājs;
* Aleksandrs Grīns (Griņevskis) (*Алексaндр Грин*, īstā vārdā *Алекса́ндр Грине́вский*; 1880—1932) — krievu rakstnieks;
* Aleksandrs Grīns (1895—1941) — latviešu rakstnieks, Latvijas armijas virsnieks;
* Dāvids Ben Gurions, dzimis Dāvids Grīns (*David Grün*; 1886—1973) — Izraēlas politiķis;
* Denijs Grīns (*Danny Green*; 1987) — ASV basketbolists;
* Dens Grīns (*Dan Green*; 1971) — ASV balss ierunātājs;
* Dreimonds Grīns (*Draymond Green*; 1990) — ASV basketbolists;
* Džons Grīns (*John Green*; 1977) — ASV rakstnieks;
* Džošs Grīns (*Josh Green*; 2000) — Austrālijas basketbolists;
* Greiems Grīns (*Graham Greene*; 1904—1991) — angļu rakstnieks;
* Greiems Grīns (*Graham Greene*; 1952—2025), Kanādas aktieris;
* Hanss Baldungs Grīns (*Hans Baldung Grien*; 1480—1545) — vācu gleznotājs;
* Henks Grīns (*Hank Green*; 1980) — ASV uzņēmējs un mūziķis;
* Jānis Grīns (1890—1966) — latviešu pedagogs un rakstnieks;
* Maiks Grīns (*Mike Green*; 1985) — kanādiešu hokejists;
* Mets Grīns (*Matt Greene*; 1983) — ASV hokejists;
* Moriss Grīns (*Maurice Greene*; 1974) — ASV vieglatlēts;
* Roberts Grīns (*Robert Green*; 1980) — angļu futbolists;
* Treviss Grīns (*Travis Green*; 1970) — Kanādas hokejists un treneris;
* Saimons Grīns (*Simon Green*; 1976) — angļu mūziķis;
* Vorviks Grīns (*Warwick Greene*; 1879—1929) — ASV jurists, virsnieks un diplomāts;
* Žiljēns Grīns (*Julien Green*; 1900—1998) — franču rakstnieks.

## Skatīt arī
* *[[Green]]*
* Grēns
* Grīna
Lisjēns Lorāns

**Lisjēns Lorāns** (; dzimis  Francijā, miris  Francijā) bija franču futbolists, Francijas futbola izlases dalībnieks. L. Lorāns ir pirmo vārtu autors FIFA Pasaules kausu vēsturē. Viņš guva vārtus 1930. gada 13. jūlija spēlē pret Meksiku. Vēl spēlējis 1934. gada Pasaules kausa izcīņā.

## Ārējās saites

* Francijas futbola federācijas profils
Lorēns

**Lorēns** var būt:

* Lisjēns Lorēns (*Lucien Laurent*, 1907-2005) - franču futbolists
* Ralfs Lorēns (*Ralph Lauren*, 1939) - ASV modes mākslinieks
C/2009 R1

**C/2009 R1** ir viena no **[[Maknota komēta|Maknota komētām]]**. Tā ir neperiodiskā komēta, kuru atklāja Roberts Maknots .

Kopš 2010. gada jūnijā sākumā komēta ir novērojama ar binokli. Paredzams, ka ar neapbruņotu aci to varēs novērot jūnija otrajā pusē, sasniedzot 2. zvaigžņlielumu no 30. jūnija līdz 2. jūlijam. Vēlāk komēta ieies perihēlijā un tās tuvums Saulei traucēs novērošanu. Izņēmums būs pilnais Saules aptumsums 11. jūlijā dienvidu puslodē, kad komētu varēs novērot dienas laikā.

## Atsauces

## Ārējās saites
* NASA Jet Propulsion Laboratory Small-Body Database Browser on C/2009 R1 
* NASA Astronomy Picture of the Day: June 7, 2010, Comet McNaught Becoming Visible to the Unaided Eye 
* New Comet Visible in Early Morning Sky  space.com, Joe Rao, 2010-06-08
Mira (polārstacija)

**Mira** () bija īslaicīga PSRS polārstacija Drigalska salā 90 km uz ziemeļiem no Mirnijas. Tika ierīkota 1960. gada 20. maijā uz salas leduskupola. Stacijas komanda sastāvēja no 3 cilvēkiem. Tika veikti meteoroloģiski un aeroloģiski novērojumi. Stacija slēgta tā paša gada 6. augustā.

## Ārējās saites
* Л.И.Дубровин Временные и сезонные станции и полевые базы.
Da Silva

**Da Silva** var būt:

* Eduardu da Silva (*Eduardo Alves da Silva*; 1983) — Brazīlijā dzimis Horvātijas futbolists;
* Eusebiu (*Eusébio da Silva Ferreira*; pilnā vārdā Eusebiu da Silva Fereira; 1942―2014) — portugāļu futbolists;
* Rafaels Pereira da Silva (*Rafael Pereira da Silva*; 1996) jeb Rafaels (*Rafael*) — brazīļu futbolists;
* Robertu Karlušs (*Roberto Carlos da Silva*; 1973) — brazīļu futbolists.
Vīlipa iela (Rīga)

**Vīlipa iela** ir Rīgas iela Kurzemes rajonā, Āgenskalna un Zasulauka apkaimēs. Vīlipa iela sākas krustojumā ar Āgenskalna ielu kā Melnsila ielas turpinājums un beidzas krustojumā ar Kūdras ielu, pārejot Dzirciema ielā. Ielas kopējais garums ir 574 metri un tā sastāv no divām braukšanas joslām.

## Ielas raksturojums
Vīlipa iela ir 574 metrus gara asfaltēta iela Āgenskalna un Zasulauka apkaimēs. Tā sākas krustojumā ar Āgenskalna un Melnsila ielām (ir Melnsila ielas turpinājums) un iet ziemeļrietumu virzienā kā divu joslu iela. Ielas sākumdaļā nepārnumuru pusē atrodas Rīgas Valsts vācu ģimnāzija, bet pārnumuru pusē — tenisa klubs. Tālāk ielai ir savienojumi ar Baldones un Kuldīgas ielām. Aiz krustojuma ar Kuldīgas ielu ielas nepārnumuru pusē atrodas Latvijas Universitātes Botāniskais dārzs un bijusī Volfšmita muižiņas teritorija, savukārt, pretējā pusē — padomju laikā celti daudzstāvu dzīvojamie nami. Tālāk iela savienojas ar Elvīras ielu un beidzas krustojumā ar Kūdras ielu, pārejot Dzirciema ielā.

## Ielu savienojumi
Vīlipa iela ir savienota ar šādām ielām:
* Melnsila iela
* Āgenskalna iela;.
* Baldones iela
* Kuldīgas iela
* Elvīras iela ("T" veida krustojums)
* Kūdras iela ("T" veida krustojums)
* Dzirciema iela

## Sabiedriskais transports
* 4., 4z., 21., 38., 39., 46. un 63. maršruta autobusi kursē visas Vīlipa ielas garumā.
* Tāpat arī 9. un 25. maršruta trolejbusi kursē visas Vīlipa ielas garumā.

## Skatīt arī
* Kurzemes rajons
* Āgenskalns
* Zasulauks
Messer für Frau Müller

**Messer für Frau Müller** ir Krievijas mūzikas grupa.

## Diskogrāfija
* 1991. gads — *Веселые Борманы* 
* 1992. gads — *Happy End Dead* 
* 1992. gads — *Little Joys* 
* 1993. gads — *Сеньоры краковяки* 
* 1993. gads — *Let’s Dance with Me* 
* 1993. gads — *Hyper УтёSоV* 
* 1996. gads — *Сосульки-убийцы* 
* 1997. gads — *Нечеловек-видимка* 
* 1999. gads — *Алло, супермен!* 
* 2000. gads — *Second Hand Dreams / Мечты — третий сорт* 
* 2001. gads — *Гипер Утесов представляет*
* 2003. gads — *Треугольник, чёрт и точка* 
* 2005. gads — *Remixodelica* 
* 2006. gads — *Danger! Retrobolik!*

## Ārējās saites
* Olegs Kosterovs
Rihards Kuksiks

**Rihards Kuksiks** (dzimis  Rīgā) ir latviešu basketbolists, spēlē uzbrūkošā aizsarga un vieglā uzbrucēja pozīcijā. Pievērsies 3x3 basketbolam, kur ir bijis Latvijas izlases dalībnieks. Pēdējais klubs, ko 2025. gadā pārstāvēja klasiskajā basketbolā bija Latvijas—Igaunijas līgas un Latvijas Basketbola līgas (LBL) klubs BK Liepāja.

## Spēlētāja karjera
Vidusskolas laikā (2005—2007) pārstāvēja *Florida Air Academy* basketbola komandu. Vēlāk pārstāvēja NCAA Arizonas štata universitātes basketbola komandu "Sun Devils", kurā bija viens no komandas vadošajiem spēlētājiem. 2011. gada martā saņēma *Pac-10* konferences labākā ceturto gadu universitātē aizvadošā basketbolista balvu. R. Kuksiks ir otrs visu laiku labākais trīspunktnieku metējs "Sun Devils" basketbola komandas vēsturē, kā arī septītais visu laiku labākais konferences vēsturē. Viņa komandas biedrs bija vēlākā Nacionālās basketbola asociācijas zvaigzne Džeimss Hārdens.

Pēc 2011. gada Eiropas čempionāta R. Kuksiks noslēdza līgumu ar Spānijas ACB līgas klubu Valensijas "Basket". Pēc aizvadītās 2011.—2012. gada sezonas, kurā tika sasniegts pusfināls Spānijas čempionātā, klubs paziņoja, ka līgumu ar spēlētāju nepagarinās. 2012. gada oktobrī viņš pievienojās Spānijas klubam Sansebastjanas "Lagun Aro". Tā sastāvā aizvadīja vien dažus mēnešus, 2013. gada janvārī klubu pameta un pārgāja uz Ukrainas klubu Kijivas "Budivelnik". Tā sastāvā 2012.—2013. gada sezonā izcīnīja uzvaru Ukrainas čempionātā.

2014. gada janvārī pievienojās LBL klubam Rīgas VEF. 2014. gada novembrī pievienojās LBL klubam BK Jēkabpils.

Vēlāk spēlējis Krievijā, Rumānijā, Itālijā, Lietuvā, Francijā, Grieķijā un Igaunijā. 2023. gada vasarā R. Kuksiks pievienojās Spānijas klubam Seviljas "Real Betis", kurš iepriekšējā sezonā izkrita no ACB līgas un visās pēdējās sezonās sastāvā bija iekļāvis Latvijas basketbolistus (vienlaikus klubā spēlēja arī cits Latvijas basketbolists Kaspars Bērziņš).

2024. gada rudenī pieredzējušais spēlētājs kādu laiku bija bez kluba, bet gada nogalē viņš pievienojās Latvijas—Igaunijas līgas un Latvijas Basketbola līgas (LBL) klubam BK Liepāja.

2025. gada vasarā aktīvāk pievērsies 3x3 basketbolam, iekļūstot Latvijas izlasē un ar to izcīnot sudraba medaļas Eiropas kausā.

### Karjera izlasē
Spēlējis visu vecumu Latvijas jaunatnes izlasēs. Latvijas pieaugušo izlasē debitējis . Veiksmīgi aizvadīja 2011. gada Eiropas čempionātu, kur bija viens no izlases līderiem, taču Latvijas izlase ieņēma vien 22. vietu. Tāpat bija viens no rezultatīvākajiem izlases spēlētājiem 2013. gada Eiropas čempionāta kvalifikācijas turnīrā un pārstāvēja Latviju arī finālturnīrā, kur komanda ieņēma 11. vietu.

## Atsauces

## Ārējās saites

* Arizonas štata Universitātes profils 
* ESPN profils 
* Sports-Reference profils 
* Intervija: Rihards Kuksiks: "Gribas kļūt labākam"
Kampars

**Kampars** (C10H16O) ir terpenoīds, kurš pieder pie ketoniem (tā saucamais monoterpēnu ketons). Tā ir bezkrāsaina kristāliska viela, kam piemīt raksturīgs kampara aromāts. Kampars kristalizējas no etanola kā heksagonāli plāksnīšveida kristāli. Ūdenī šķīst vāji, labi šķīst spirtā un ēterī. Kampars ir optiski aktīva viela, kam ir divi optiskie izomēri un racēmiskais maisījums ar nedaudz zemāku kušanas temperatūru. Kampara molekulā ir divi asimetriskie oglekļa atomi, tomēr pazīstami tikai divi, nevis četri spoguļizomēri, jo pārējie divi ir pārāk nestabili saspriegto ķīmisko saišu dēļ. Visbiežāk sastopams ir *d*-kampars, kurš gaismas polarizācijas plakni griež pa labi; parasti ar nosaukumu "kampars" saprot tieši šo izomēru. Kampara molekulai ir sarežģīta bicikliska uzbūve (tās pamatā ir cikloheksāna gredzens ar oglekļa "tiltiņu" pa vidu — tādu struktūru sauc par norkampānu).

## Atrašanās dabā
*d*-Kamparu (ko dēvē arī par japāņu kamparu) saturošie kamparkoki (*Cinnamonum camphora*) aug Japānā un Taivānas salā. *d*-Kampars ir galvenā kampareļļas sastāvdaļa. Kampareļļu iegūst no vismaz piecdesmit gadus veca kamparkoka lapām, zariem, sasmalcinātas koksnes, sajaucot to ar ūdeni, un veicot destilēšanu. No destilāta atdalās kampareļļa. Paretam dabā atrodams *l*-kampars, kas ietilpst dažu ēterisko eļļu sastāvā.

## Īpašības
Oksidējot ar slāpekļskābi, var iegūt kamparskābi, kuru var oksidēt tālāk par kampānskābi, kamparonskābi un visbeidzot par trimetildzintarskābi. Ja *d*-kamparu reducē, iegūst ''d''-borneolu un nelielu daudzumu ''l''-izoborneola.

## Izmantošana
Agrāk kamparu plaši lietoja celuloīda ražošanā par plastifikatoru (tādēļ degoši celuloīda priekšmeti ož pēc kampara).

Kamparu un tā atvasinājumus izmanto medicīnā sirds muskuļa stimulācijai. Kampareļļu un kamparspirtu lieto ārīgi pret niezi, izgulējumiem, muskuļu sāpēm, artrītu. Kampars ietilpst zobu pilienu sastāvā. Kampars pieder arī pie analeptiskajiem līdzekļiem.

Lieto arī bezdūmu pulvera ražošanā par flegmatizatoru.

Tā kā kamparam ir liela krioskopiskā konstante, to lieto molmasas noteikšanai ar krioskopijas metodi.

## Atsauces

## Literatūra
* П. Каррер. Курс органической химии. Ленинград: Государственное научно-техническое издательство химической литературы, 1960, 842. lpp.
Karagājiens uz Kursu un Dzintares kauja (1261)

[250px|thumb|[Livonijas Konfederācijas karte 13. gadsimta vidū. Livonijas ordeņa karaspēks no Kuldīgas (kartē - *Goldingen*) devās uz Kurzemes bīskapa teritorijā esošajām Dzintares un Aizputes pilīm]]

**1261. gada karagājiens uz Kursu** notika pēc tam, kad Dienvidkursas kurši bija noslēguši savienību ar žemaišiem un atteikušies no Kurzemes bīskapa un Vācu ordeņa virskundzības. Livonijas ordeņa brāļu sanāksmē tika nolemts atriebties kuršiem par zaudējumu Durbes kaujā. Kuršu pakļaušanai Livonijas ordeņa mestra pienākumu izpildītājs Jurje no Eihštates Rīgā sasauca ordeņa karaspēku, kuru uzticēja vadīt kādam bruņiniekam. Pats mestra pienākumu izpildītājs Jurje atgriezās savā ordeņa landmaršala rezidencē Siguldas pilī, lai aizsargātu Livoniju pret iespējamo lietuviešu iebrukumu.

Karagājienā piedalījās ordeņa pilsnovadu komturi ar vācu un vietējo "zemes ļaužu" (letu, līvu un igauņu) karavīriem. Ordeņa karapulks devās pa seno Kursas kara ceļu no Rīgas uz Kuldīgu, kur tos ar prieku sagaidīja pils garnizona bruņinieki ar saviem kuršu vasaļiem.

Vispirms krustneši aplenca lietuviešu (žemaišu) algotņu sargāto Dzintares pili un aizdedzināja to. Liesmās gāja bojā visi pils aizstāvji, kas nevēlējās padoties pārspēkam. Uzbrucēji nogalināja visus tās aizstāvjus, ieskaitot zēnus, kas bija vecāki par vienpadsmit gadiem un sievietes, kas nevēlējās lūgt dzīvību.

Pēc tam karapulks devās uz Aizputes pili. Nevēlēdamies piedzīvot Dzintares kuršu likteni, Aizputes kurši padevās bez kaujas. Pēc tam ordeņa karaspēks caur Kuldīgu atgriezās Rīgā.

## Skatīt arī
* Livonijas krusta kari
Semjonova

**Semjonova** (, no personvārda Semjons (*Семён*); vīriešu dzimtē Semjonovs (*Семёнов*)) ir krievu cilmes uzvārds. Cilvēki ar šo uzvārdu:
* Lidija Semjonova (*Лидия Семёнова*; 1951—2025) — Ukrainas šahiste;
* Olga Semjonova-Tjanšanska (*Ольга Измайловна Семёнова-Тян-Шанская*; 1911—1970) — padomju šahiste;
* Uļjana Semjonova (1952—2026) — latviešu basketboliste.

* Semjonova — pilsēta Krievijā
Poga.lv

**Poga.lv** bija 2005. gadā izveidots amatieru foto portāls. Portālā ir iespējams augšuplādēt fotogrāfijas. Vietnei ir savs forums, iespēja sarakstīties, kā arī citas iespējas. 

## Atsauces
Melānija Udēna

**Melānija Udēna** (; dzimusi  Marjetā, Džordžijas štatā, ASV) ir amerikāņu tenisiste. M. Udēnas labākais sasniegums WTA vienspēļu rangā ir 31. vieta, kas tika sasniegta . Ir uzvarējusi 3 ITF vienspēļu turnīros.

Grand Slam pamatturnīros M. Udēna startē kopš 2008. gada. Vislabāk viņai ir veicies ASV atklātajā čempionātā, kur viņa 2008. gadā tika līdz ceturtdaļfināla stadijai.

## Ārējās saites
*
Mēslvaboļu dzimta

**Mēslvaboļu dzimta** () ir visēdāju vaboļu dzimta. Latvijā sastopamas septiņas sugas no piecām ģintīm un divām apakšdzimtām.

## Izplatība
Pasaules faunā ir sastopamas vairāk nekā 600 sugas no 68 ģintīm. Nearktikas reģionā var sastopt 55 sugas no 11 ģintīm.

## Apraksts
Pieauguša īpatņa garums var būt no 3 līdz 70 mm. Ķermenis ir ovāls vai apaļš, var būt dzeltenā, brūnā, dzeltenbrūnā, violetā vai melnā krāsā (visbiežāk ar metālisku mirdzumu vai retāk bez tā). Ūsiņas ar 11 segmentiem un ar 3 segmentārām vālītēm; visi segmenti ir pūkaini.

## Ekoloģija
Kāpuri barojas ar maitu vai dzīvnieku mēsliem. Pieaugušas vaboles ēd sēnes vai dzīvnieku mēslus, taču ir tādas sugas, kuras nebarojas vispār.

## Latvijā sastopamas sugas
* Dzimta: *Geotrupidae* Latreille, 1806 
:* Apakšdzimta: *[[Bolboceratinae]]* Mulsant, 1842 
::* Ģints: *[[Bolboceras]]* Kirby, 1819 
:::* Suga: *[[Bolboceras armiger]]* (Scopoli, 1772)
:* Apakšdzimta: *[[Geotrupinae]]* Latreille, 1806 
::* Ģints: *[[Anoplotrupes]]* Jekel, 1865 
:::* Suga: *[[Anoplotrupes stercorosus]]* (L.G.Scriba, 1791)
::* Ģints: *[[Geotrupes]]* Latreille, 1796 
:::* Suga: *[[Geotrupes mutator]]* (Marsham, 1802)
:::* Suga: *[[Geotrupes spiniger]]* (Marsham, 1802)
:::* Suga: *[[Geotrupes stercorarius]]* (Linnaeus, 1758)
::* Ģints: *Trypocopris* Motschulsky, 1859 
:::* Suga: *[[Trypocopris vernalis]]* (Linnaeus, 1758)
:* Apakšdzimta: *Lethrinae* Mulsant, Rey, 1871 
::* Ģints: *[[Lethrus]]* Scopoli, 1777 
:::* Suga: *[[Lethrus apterus]]* (Laxmann, 1770)

## Atsauces
Kuanbiņa

thumbnail|200px|Kunabiņas provinces atrašanās vieta Vjetnamā
**Kuanbiņa** () ir Vjetnamas province. Provinces administratīvais centrs ir Donhoja. Ziemeļos Kuanbiņa robežojas ar Hatiņas provinci, bet dienvidos ar Kuanči provinci. Rietumos atrodas Laosa, bet austrumos to apskalo Dienvidķīnas jūra. Provinces platība ir 8051,8 km², 2004. gadā Kuanbiņas provincē dzīvoja 831,6 tūkstoši iedzīvotāju.
Tatjana Ščogoļeva

**Tatjana Ščogoļeva** (, pēclaulību uzvārds Kočarjana (*Кочарян*), dzimusi  Maskavā, Krievijas PFSR, PSRS) ir krievu basketboliste, spēlē centra pozīcijā, Krievijas sieviešu basketbola valstsvienības dalībniece. Pašlaik (2010) pārstāv Vidnojes klubu Maskavas apgabala "SpartaK".

Pēc profesionālās karjeras beigām, 2013. gada 10. jūlija nozīmēta par Profesionālā basketbola kluba *"Moscow Basketball Association"* izpilddirektori.

## Atsauces

## Ārējās saites

* 2010. gada Pasaules čempionāta profils 
* Basket.ru profils
Roberts Hartings

**Roberts Hartings** (; dzimis  Kotbusā, Vācijā) ir vācu vieglatlēts, startē diska mešanā.

Piedalījies divās Olimpiskajās spēlēs (, ). 2008. gadā Pekinā izcīnīja 4. vietu, savukārt pēc četriem gadiem Londonā kļuva par Olimpisko spēļu čempionu. Ir izcīnījis trīs zelta medaļas Pasaules čempionātā (2009, 2011, 2013) un sudrabu 2007. gadā. Ar panākumiem startējis arī jauniešu vecumā.

## Ārējās saites
Ērihs fon Drigalskis

**Ērihs Dagoberts fon Drigalskis** (; dzimis  Kēnigsbergā, miris  Minhenē) — vācu ģeogrāfs, ģeofiziķis un polārpētnieks. Devis lielu ieguldījumu Arktikas un Antarktikas agrīnajā izpētē.

Dzimis Austrumprūsijā, no 1882. līdz 1987. gadam studējis matemātiku un dabaszinātnes Kēnigsbergas, Bonnas, Berlīnes un Leipcigas universitātēs. Diplomdarbu aizstāvējis par Arktikas ledus vairogiem. No 1888. līdz 1891. gadam bijis asistents Berlīnes Ģeodēzijas institūtā.

No 1891. līdz 1893. gadam Drigalskis vadījis divas ekspedīcijas uz Rietumgrenlandi, viena no kurām pārziemoja 1892./1893. gadu ziemu. 1898. gadā Drigalskis kļuva par asociēto un 1899. gadā — par ekstraordināro ģeogrāfijas un ģeofizikas profesoru Berlīnē.

No 1901. līdz 1903. gadam vadījis pirmo vācu antarktisko ekspedīciju ar kuģi *Gauß*. Ekspedīcija devāc ceļā no Ķīles 1901. gada vasarā. Neliela ekspedīcijas daļa ierīkoja staciju Kergelēna salā, kur veica ģeomagnētiskus un meteoroloģisku pētījumus, bet pārējā ar kuģi devās uz dienvidiem, cenšoties sasniegt Antarktīdas krastus. Sasniegtais krasts tika nosaukts par Ķeizara Vilhelma II Zemi. Tika veikti arī citi atklājumi (Gausbergs, Drigalska sala). Izpētē tika izmantots ar ūdeņradi pildīts gaisa balons. Ekspedīcija atgriezās Ķīlē 1903. gada novembrī. Lai arī ekspedīcijai bija liela zinātniska nozīme, Vilhelms II nebija apmierināts, jo Drigalska ekspedīcija bija sasniegusi tikai 66°2' dienvidu platuma, bet britu ekspedīcija tajā pašā laikā sasniedza jau 82°17'.

Pēc ekspedīcijas laikā no 1905. līdz 1931. gadam Drigalskis publicēja 12 sējumus un divus atlantus ar ekspedīcijas materiāliem.

1910. gadā Drigalskis piedalījās grāfa Cepelīna ekspedīcijā uz Špicbergenu.

Miris Minhenē 1949. gadā.

Ēriha fon Drigalska vārdā nosaukti:
* iela Minhenes dienviddaļā *(Drygalskiallee)*
* iela Berlīnē *(Drygalskistraße)*
* Drigalska sala
* Drigalska ledus mēle
* Drigalska kalni
* Drigalska fjords Dienviddžordžijā

## Ārējās saites

* Drigalska biogrāfija Braunšveigas TU
* ''Erich von Drygalski – Expeditionsteilnehmer in Arktis und Antarktis''
* ''Martin Müller. Erich von Drygalski zum Gedächtnis''
Melnsila iela (Rīga)

**Melnsila iela** ir iela Rīgā, Kurzemes rajonā, Āgenskalnā. Melnsila iela sākas krustojumā ar Lapu un Ormaņu ielām un beidzas krustojumā ar Āgenskalna ielu, tālāk turpinās kā Vīlipa iela. Kopējais ielas garums ir 950 metri un tā sastāv no 2 braukšanas joslām.

## Vēsture
Ielas sākotnējais nosaukums bija **Švarcmuižas iela** un tā ierīkota 19. un 20. gadsimta mijā, kad Pārdaugavā sāka attīstīties rūpniecība un strādniekiem radās nepieciešamība pēc mājokļiem netālu no darba vietas, tad zemes ceļa vietā, kas veda cauri Švarcmuižas silam sāka celt īres namus. Sākotnējais nosaukums ielai dots par godu Švarcmuižas silam, kas līdz pat 20. gadsimta vidum slējās uzreiz aiz Kristapa ielas. Savukārt 1938. gadā latviskojot ielas nosaukumus, iela pārsaukta tās tagadējā vārdā.

2020. gada 31. decembrī sprādzienā daļēji sabruka un aizdegās Melnsila ielas 2 daudzdzīvokļu mājas otrais un trešais stāvs un gāja bojā viens no mājas iedzīvotājiem.

## Ielas raksturojums
Melnsila iela ir 940 metrus gara asfaltēta iela Āgenskalna apkaimē. Tā sākas krustojumā ar Lapu un Ormaņu ielām un iet ziemeļu—ziemeļrietumu virzienā kā divu joslu iela. Jaunatnes dārza (bij. Ļermontova parka) tuvumā iela savienojas ar Viļa Plūdoņa ielu un krustojas ar Ernestīnes ielu. Tālāk iela virzās gar Rīgas Arkādijas vidusskolu (Melnsila ielā 6) un krustojas ar Kapseļu ielu, nedaudz tālāk arī ar Kalnciema un Kristapa ielām. Melnsila iela beidzas krustojumā ar Āgenskalna ielu, tālāk turpinās kā Vīlipa iela.

Līdz krustojumam ar Kristapa ielu ielas abās pusēs atrodas vecā apbūve, bet aiz krustojuma ar Kristapa ielu — piecstāvu dzīvojamie nami, kuri ir daļa no pirmā tipveida daudzstāvu apbūves masīva Latvijā.

## Ielu savienojumi
Melnsila iela ir savienota ar šādām ielām:
* Lapu iela
* Ormaņu iela
* Viļa Plūdoņa iela (T veida krustojums)
* Ernestīnes iela
* Kapseļu iela
* Kalnciema iela
* Kristapa iela
* Āgenskalna iela
* Vīlipa iela

## Objekti
* Melnsila ielā 6 atrodas Rīgas Arkādijas vidusskola (agrākā Rīgas 53. vidusskola).
* Melnsila ielā 10b atrodas Koka arhitektūras centrs, kas ir daļa no Kalnciema kvartāla.

## Sabiedriskais transports
* Melnsila ielā kursē vairāki autobusu, trolejbusu, kā arī mikroautobusu maršruti. Visas Melnsila ielas garumā (no Lapu un Ormaņu ielu krustojuma līdz Āgenskalna ielai) kursē 4., 4z., 21., 38., 39., 46. un 63. maršruta autobusi.
* 5. maršruta trolejbusi kursē posmā no Kristapa ielas līdz Lapu un Ormaņu ielu krustojumam (virzienā uz stadionu "Daugava" trolejbusi kursē līdz Kapseļu ielai). Savukārt, posmā no Āgenskalna ielas līdz Kapseļu ielai kursē 9., 12. un 25. maršruta trolejbusi (virzienā uz Iļģuciemu trolejbusi Melnsila ielā kursē no Kristapa ielas).
* 56. maršruta autobusi virzienā no Ziepniekkalna uz Daugavgrīvu kursē Melnsila ielas posmā no Lapu un Ormaņu ielu krustojuma līdz Āgenskalna ielas krustojumam. Virzienā no Daugavgrīvas uz Ziepniekkalnu autobusi kursē no Kalnciema ielas krustojumam līdz Lāpu un Ormaņu ielu krustojumam.

## Skatīt arī
* Āgenskalns

## Atsauces
Nemaņa Vidičs

**Nemaņa Vidičs** (, ; dzimis  Tito Užicē, Serbijas SR, Dienvidslāvijā) ir bijušais Serbijas futbola aizsargs.

## Sasniegumi
**Red Star Belgrade**

* Serbijas un Melnkalnes Pirmā līga: 2003—04
* Serbijas un Melnkalnes kauss: 2001—02, 2003—04

**Manchester United**

* Anglijas Premjerlīga: 2006—07, 2007—08, 2008—09, 2010—11, 2012—13
* Anglijas Līgas kauss: 2005—06, 2008—09, 2009—10
* FA Community Shield:2007, 2008, 2010, 2011, 2013
* UEFA Čempionu līga: 2007—08
* FIFA Klubu Pasaules kauss: 2008

## Ārējās saites

* Oficiālā vietne 

* Manchester United oficiālā statistika
* Spēlētāja profils un statistika
* Manchester United profils
Horderna rags

**Horderna rags** () ir no ledus brīvs zemesrags Bangera oāzes ziemeļrietumos. Atdala Karalienes Mērijas krastu no Noksa krasta. Atklāja Daglasa Mosona ekspedīcija 1912. gadā un nosauca par **Horderna salu** par godu ekspedīcijas patronam Semjuelam Hordernam (*Samuel Hordern*). 1955. gadā pēc situācijas precizēšanas Antarktisko nosaukumu pārraudzības komiteja (US-ACAN) to pārdēvēja par Horderna ragu.

## Atsauces
Georgs Hakls

**Georgs Hakls** (; dzimis  Berhtesgādenā, Vācijā) ir bijušais vācu kamaniņu braucējs, pēc sportista karjeras beigām — treneris. G. Hakls ir trīskārtējs olimpiskais čempions (1992, 1994, 1998) un desmitkārtējs Pasaules čempions. Kopumā ir startējis 6 olimpiskajās spēlēs un piecās no tām ir izcīnījis kādu medaļu: trīsreiz zeltu (1992, 1994, 1998), divreiz sudrabu (1988, 2002).

2006. gadā beidza savu profesionāļa karjeru. Pēc braucēja karjeras beigām kļuvis par treneri, starp viņa audzēkņiem ir Natālija Geizenbergere, kas bieži tiek uzskatīta par visu laiku vislabāko kamaniņu braucēju sieviešu konkurencē, izcīnījusi 6 olimpiskās zelta medaļas.

## Sasniegumi olimpiskajās spēlēs
* 1988. gads — 1988. gada ziemas olimpiskās spēles — Kalgari (Kanāda) — 2. vieta
* 1992. gads — 1992. gada ziemas olimpiskās spēles — Albērvila (Francija) — 1. vieta
* 1994. gads — 1994. gada ziemas olimpiskās spēles — Lillehammere (Norvēģija) — 1. vieta
* 1998. gads — 1998. gada ziemas olimpiskās spēles — Nagano (Japāna) — 1. vieta
* 2002. gads — 2002. gada ziemas olimpiskās spēles — Soltleiksitija (ASV) — 2. vieta
* 2006. gads — 2006. gada ziemas olimpiskās spēles — Turīna (Itālija) — 7. vieta
thumb|left|upright|Georgs Hakls 2014. gadā

## Ārējās saites

* FIL-Luge profils 
* Sports-Reference profils